જીએસટીના અમલ બાદ કેન્દ્રની નરેન્દ્ર મોદીના નેતૃત્વ હેઠળની એનડીએ સરકારના પાંચમા અને અંતિમ બજેટ તરફ આખા દેશની નજર હતી પરંતુ આજે લોકસભામાં કેન્દ્રીય નાણામંત્રી અરૂણ જેટલીએ રજૂ કરેલા ૨૦૧૮–૧૯ના સામાન્ય બજેટમાં મિડલ કલાસ અને નોકરિયાત વર્ગને કોઈ ખાસ ફાયદો કરાવ્યો નથી. આવકવેરાનું માળખું યથાવત રાખ્યું છે પરંતુ માત્ર નોમિનલ ફેરફાર કર્યેા છે. રૂા.૨૫૦ કરોડના ટર્ન ઓવરવાળી કંપનીઓને ૨૫ ટકા કોર્પેારેટ ટેકસ આપવું પડશે. સ્ટાન્ડર્ડ ડિડકશન પધ્ધતિ પાછી લાવવામાં આવી છે અને પગારદાર વર્ગને મેડિકલ અને ટ્રાન્સપોર્ટ રિ–ઈન્બર્સમેન્ટ હેઠળ રૂા.૪૦ હજારનું સ્ટાન્ડર્ડ ડિડકશન મળશે. રૂા.૪ લાખ સુધી કમાનાર વર્ગને સ્ટાન્ડર્ડ ડિડકશનથી રૂા.૨૧૦૦નો ફાયદો મળશે. વરિ નાગરિકોને બેન્કમાં ડિપોઝીટ પર મળનારા વ્યાજ પર ટેકસ છૂટની સીમા રૂા.૧૦ હજારથી વધારી રૂા.૫૦ હજાર કરી દીધી છે. સૌથી અગત્યની બાબત એ છે કે, દેશના આરોગ્યની જાળવણી માટે દુનિયાની સૌથી મોટી અને પ્રભાવત હેલ્થ યોજના નાણામંત્રીએ જાહેર કરી છે જેમાં ૧૦ કરોડ પરિવારોને રૂા.૫ લાખ પ્રતિ વર્ષ સારવાર માટે રાષ્ટ્ર્રીય આરોગ્ય વીમા યોજના હેઠળ મળશે. અત્યાર સુધી ફકત ૩૦ હજાર રૂપિયા મળતા હતા. આરોગ્ય માટે ૧.૫ લાખ આરોગ્ય કેન્દ્રો ખોલવામાં આવશે. ૨૦૨૨ સુધી દરેકને ઘરનું ઘર આપવામાં આવશે. આમ, જેટલીએ આજે ‘ખેત તબિયત ઔર મકાન’ જેવું બજેટ રજૂ કર્યું હતું. આરોગ્ય, શિક્ષણ સેંસ એક ટકો વધારી છે.